ПРЕДЛОЖЕНИЕ ЗА ФОРМАТ НА ЗАКЛЮЧИТЕЛНИЯ ИЗПИТ ПО АНГЛИЙСКИ ЕЗИК НА ДОКТОРАНТИТЕ КЪМ ИНСТИТУТИТЕ НА БАН

Днес, 02.03.2007, преподавателите по английски език към ЦО- БАН обсъдихме и приехме следния формат за изпит по английски език:

I част - **ГРАМАТИКА**

Три упражнения, както следва:

1. 20 изречения с избор на варианти (А, B, C, D) върху употреба на глаголни времена, залог, условни изречения и модални глаголи. (**20 точки**)
2. 15 изречения в текст за разкриване на скоби и избор на правилна глаголна форма. (**15 точки**)
3. 10 изречения за трансформация при зададено начало. (**10x2 = 20 точки**)

II част - **ЛЕКСИКА**

1. Избор на подходяща дума (при дадени варианти) за попълване в текст.(**15x1= 15** **точки**)
2. При зададени коренни думи да се попълни подходящата производна дума в контекст. (**20x1= 20точки**)
3. Попълване на текст със самостоятелно избрана лексикална или граматическа единица.(**10x1=10 точки**)

III част - **ПРЕВОД**

Превод от английски на български на текст в размер на 10 - 12 реда. (**50точки**)

IV част - **ЕСЕ**

Есето се избира от предварително зададени три варианта на теми. (**50 точки**)

Необходимо ниво на владеене на английски език за полагане на изпита – средно (Intermediate).

За успешно издържан изпит е необходим минимален резултат от 75 % (75 точки) от I и II част на теста. Този резултат осигурява на докторанта оценка Мн.Добър (4.50). Преводът и есето не са задължителна част от писмения изпит, но носят допълнителни точки за тези, които желаят по-висока оценка и достойно представяне.

На 18 ноември 2016 г. се проведе заседание на Академичния съвет на ЦО при БАН, на което бяха взети следните решения:

Докторанти, които притежават валидни световно признати сертификати за владеене на език, като Cambridge, TOEFL, First (FCE), IELTS, след показване на оригинал на сертификата получават отлична оценка по езика без посещаване на езиковия курс и без явяване на изпит. Във всички други случаи /езикови гимназии, обучение в чужбина/ не се изисква задължително посещение на курса, но е желателно явяване на първото занятие с цел запознаване с рамката на курса и задължително явяване на изпит.